La disposició final tercera del Decret 13/2010, de 2 de febrer, del Pla per al dret l'habitatge del 2009-2012, faculta el conseller o consellera competent en matèria d'habitatge per modificar els percentatges i les quanties dels ajuts que preveu aquest Decret, les condicions d'accés de les persones interessades, els preus màxims de venda i lloguer, així com la determinació dels municipis que s'inclouen en cada zona geogràfica, segons l'evolució del mercat immobiliari, i la coordinació d'aquestes matèries amb el Pla estatal d'habitatge i rehabilitació 2009-2012 pel que afecta a la gestió dels ajuts estatals.
El Reial decret 1713/2010, de 17 de desembre, ha introduït modificacions en el Reial decret 2066/2008, de 12 de desembre, pel qual es regula el Pla estatal d'habitatge i rehabilitació 2009-2012, entre les quals cal destacar les relatives a l'ajuda estatal a l'entrada per a l'adquisició d'habitatges protegits (AEDE), les subvencions per a la urbanització de sòl destinat a la construcció d'habitatge protegit, i els imports de les subvencions i condicions per a la subsidiació dels préstecs per al finançament de promocions d'habitatges en determinats règims de protecció.
Amb la finalitat de coordinar en l'àmbit de Catalunya la regulació de la gestió dels ajuts estatals del Pla 2009-2012, i ajustar les previsions del Decret 13/2010, de 2 de febrer, al contingut del Reial decret 1713/2010, de 17 desembre, pel qual s'ha modificat el Reial decret 2066/2008, de 12 de desembre, i d'acord amb el Conveni de col·laboració entre el Ministeri de l'Habitatge i la Generalitat per a l'aplicació del Pla estatal d'habitatge i rehabilitació 2009-2012;
En ús de les facultats que m'atorga l'article 39 de la Llei 13/2008, de 5 de novembre, de la Presidència de la Generalitat i del Govern, i la disposició final tercera del Decret 13/2010, de 2 de febrer, del Pla per al dret a l'habitatge del 2009-2012,
És objecte d'aquesta Ordre l'adaptació i la coordinació de determinades previsions del Decret 13/2010, de 2 de febrer, del Pla per al dret a l'habitatge del 2009-2012, amb el Pla estatal d'habitatge i rehabilitació 2009-2012, aprovat pel Reial decret 2066/2008, de 12 de desembre.
L'apartat 3 de l'article 9 del Decret 13/2010, de 2 de febrer, queda redactat de la següent manera:
"9.3 El preu màxim per metre quadrat de superfície útil dels garatges, tant de cotxe com de motocicleta, i trasters vinculats registralment amb l'habitatge no pot superar el 60% del preu màxim de venda de l'habitatge.
En el supòsit dels habitatges amb protecció oficial de preu concertat, el percentatge es redueix al 50%.
En el supòsit d'aparcaments en superfície de parcel·la i oberts, els percentatges esmentats es reduiran un 10%.
La superfície màxima computable per determinar el preu de venda dels annexos vinculats és la següent:
"a) En el supòsit de garatges situats en soterranis o tancats en superfície, la superfície màxima computable incloent-hi la part corresponent d'elements comuns no pot superar els 25 metres quadrats en el cas del garatge per a cotxes i els 5 metres quadrats en el cas d'aparcament per a motocicletes.
"b) En el supòsit d'aparcaments en superfície de parcel·la i oberts, la superfície màxima computable és la superfície real de la plaça amb un màxim de 20 metres quadrats per a cotxes i de 3 metres quadrats per a motocicletes; aquestes places han d'estar pavimentades i delimitades.
"c) En el cas del traster, la superfície útil màxima no pot superar els 8 metres quadrats."
Les lletres a) i b) de l'apartat 2 de l'article 11 del Decret 13/2010, de 2 de febrer, queden redactades de la manera següent:
"a) En el cas dels habitatges de l'article 7.3.a) i 7.3.b), el que resulta d'aplicar sobre el preu màxim de referència de la qualificació provisional, actualitzat prèviament mitjançant l'aplicació de la variació percentual de l'índex de preus de consum des de l'any següent al de la qualificació definitiva, un coeficient de:
"b) En el cas dels habitatges de l'article 7.3.c), el que resulta d'aplicar sobre el preu màxim de referència de la qualificació provisional, actualitzat prèviament mitjançant l'aplicació de la variació percentual de l'índex de preus de consum des de l'any següent al de la qualificació definitiva, un coeficient de:
El segon paràgraf de l'apartat 3 de l'article 12 del Decret 13/2010, de 2 de febrer, queda redactat de la següent manera:
"En les tipologies de lloguer a 10 anys, el preu màxim és el resultat d'aplicar un coeficient d'1,5 sobre el preu màxim de referència establert en la qualificació provisional, actualitzat prèviament mitjançant l'aplicació de la variació percentual de l'índex de preus de consum des de l'any següent al de la qualificació definitiva.
Si transcorregut aquest termini l'habitatge continués en règim de lloguer, el preu de venda es podrà actualitzar anyalment a partir d'aquest moment en funció de l'índex de preus de consum."
L'article 20.1 del Decret 13/2010, de 2 de febrer, queda redactat de la següent manera.
"Als efectes d'aquest Decret, la promoció d'habitatges amb protecció oficial amb dret de superfície suposa la transmissió de la propietat superficiària a les persones adjudicatàries dels habitatges.
"La promoció d'habitatges amb protecció oficial amb dret de superfície en la qual es prevegi la transmissió del dret a les persones adjudicatàries s'assimila a tots els efectes de règim jurídic, finançament de la promoció i ajuts, a la promoció d'habitatges amb protecció oficial destinats a la venda.
"El preu màxim de venda es determina per raó del termini de durada del dret de superfície, i no pot superar el 80 per cent del preu màxim de venda d'un habitatge amb protecció oficial qualificat en la mateixa data, quan el termini del dret de superfície sigui de 75 anys.
En el supòsit que la durada del dret de superfície sigui de 90 o més anys, el preu no pot superar el 90 per cent del preu indicat abans.
"Pel que fa a terminis de durada inferiors, serà aplicable la reducció del preu màxim prevista a l'article 32.4 del Reial decret 2066/2009, en la redacció que en fa el Reial decret 1713/2010."
Es deixa sense efecte el contingut de l'article 20.6 del Decret 13/2010, de 2 de febrer.
L'apartat 3 de l'article 29 del Decret 13/2010, de 2 de febrer, queda redactat de la següent manera:
"29.3 El subsidi s'atorga per un període de 5 anys i es pot ampliar fins a dos períodes de la mateixa durada quan els ingressos familiars del beneficiari siguin inferiors a 4,210502 vegades l'IRSC.
L'ampliació l'ha de sol·licitar expressament el beneficiari dins del cinquè i desè any, el qual haurà d'acreditar que es mantenen les condicions que li donen dret al subsidi."
Es deixa sense efecte el contingut de l'article 30 del Decret 13/2010, de 2 de febrer.
L'article 31 del Decret 13/2010, de 2 de febrer, queda redactat de la següent manera:
"31.1 En el supòsit de transmissió del dret de superfície d'un habitatge promogut sobre sòl de titularitat pública, les persones o entitats promotores d'habitatges en règim general o especial poden obtenir una subvenció amb càrrec al pressupost de l'Agència de l'Habitatge de Catalunya d'un màxim de 800 euros anuals per habitatge durant un període de 10 anys.
"31.2 En el supòsit de transmissió del dret de superfície d'un habitatge promogut sobre sòl de titularitat privada o pública, sempre que s'hagi acordat un dret d'opció de compra del domini residual a favor de l'adquirent, les persones adquirents d'habitatges en règim general o especial poden obtenir una subvenció amb càrrec al pressupost de l'Agència de l'Habitatge de Catalunya d'un màxim de 500 euros anuals per habitatge durant un període de 10 anys.
"Per accedir a la subvenció s'hauran de complir les següents condicions:
"a) Que el dret d'opció de compra que s'atorgui a les persones que adquireixin l'habitatge tingui una durada mínima de 10 anys.
"b) Que el preu per accedir a la plena propietat no superi la diferència entre el preu màxim de venda establert a la qualificació definitiva i el preu de la transmissió del dret de superfície, incrementat amb l'IPC.
"c) Que en cas d'haver establert un pagament periòdic a compte del diferencial establert per accedir a la plena propietat, l'import màxim anual d'aquest pagament a compte no superi la renda inicial màxima dels habitatges amb protecció oficial destinats a lloguer a 10 anys, d'acord amb el que estableix l'article 10.1, i s'hauran de descomptar del preu final un 60% de les quantitats satisfetes pel superficiari.
"La subvenció es lliurarà al promotor, que l'haurà de deduir íntegrament del pagament anual establert a la lletra c) anterior."
El darrer paràgraf de l'apartat 2 de l'article 35 del Decret 13/2010, de 2 de febrer, queda redactat de la següent manera:
"El subsidi també s'aplicarà al període de carència en les condicions establertes en el Reial decret 2066/2008, de 12 de desembre, amb l'autorització prèvia dels òrgans competents de l'Agència de l'Habitatge de Catalunya, i la conformitat de l'entitat financera que concedeix el préstec."
L'article 36 del Decret 13/2010, de 2 de febrer, queda redactat de la següent manera:
"36.1 Els òrgans competents de l'Agència de l'Habitatge de Catalunya reconeixen, en les condicions que estableix el Reial decret 2066/2008, de 12 de desembre, subvencions a la promoció d'habitatges amb protecció oficial destinats a lloguer a 25 anys.
"36.2 Els òrgans competents de l'Agència de l'Habitatge de Catalunya reconeixen, en les condicions que estableix el Reial decret 2066/2008, de 12 de desembre, subvencions a la promoció d'habitatges amb protecció oficial destinats a lloguer a 10 anys.
"36.3 En cas que la renda anual màxima inicial dels habitatges de lloguer amb protecció oficial a 10 anys que s'apliqui efectivament es redueixi en 1 punt o més respecte al màxim previst a l'article 10.1, les persones o entitats promotores poden rebre una subvenció complementaria amb càrrec al pressupost de l'Agència de l'Habitatge de Catalunya d'un màxim de 800 euros anuals per habitatge durant el període dels deu anys de vinculació al lloguer."
L'apartat 1 de l'article 41 del Decret 13/2010, de 2 de febrer, queda redactat de la manera següent:
"41.1 Les persones o entitats promotores dels allotjaments col·lectius protegits es poden acollir al mateix sistema de finançament que les persones o entitats promotores d'habitatges amb protecció oficial per a lloguer a 25 anys, de règim especial, quan es tracti d'allotjaments per a col·lectius especialment vulnerables, o de règim general, quan es tracti d'allotjaments destinats a altres col·lectius específics.
"Els òrgans competents de l'Agència de l'Habitatge de Catalunya reconeixen, a les persones o entitats promotores, el dret a percebre les subvencions següents, a les quals el promotor té dret tant si obté préstec convingut com si hi renuncia:
"a) Una subvenció per metre quadrat de superfície útil, amb un màxim computable de 40 metres quadrats d'acord amb les previsions del Reial decret 2066/2008, en la quantia següent:
"Per a allotjaments col·lectius protegits destinats a col·lectius vulnerables: 300 euros.
"Per a allotjaments col·lectius protegits destinats a col·lectius específics: 190 euros.
"b) Una subvenció complementària per cada allotjament protegit destinat a col·lectius vulnerables qualificat definitivament, d'un màxim de 800 euros anuals durant un període de deu anys amb càrrec al pressupost de l'Agència de l'Habitatge de Catalunya."
L'apartat 3 de l'article 44 del Decret 13/2010, de 2 de febrer, queda redactat de la manera següent:
"44.3 La quantia del subsidi serà la mateixa que la prevista per als habitatges amb protecció oficial de règim general que estableix l'article 29."
Es deixa sense efecte el contingut de les lletres b) c) i d) de la disposició transitòria 1 del Decret 13/2010, de 2 de febrer.
S'afegeix una disposició addicional 10 al Decret 13/2010, de 2 de febrer, amb la redacció següent:
"Transmissió del dret de superfície d'habitatges protegits destinats al lloguer en plans d'habitatge anteriors.
"Els òrgans competents de l'Agència de l'Habitatge de Catalunya poden autoritzar la transmissió del dret de superfície d'habitatges protegits destinats al lloguer en les condicions que preveu la disposició addicional primera del Reial decret 1713/2010, de 17 de desembre, pel qual es modifica el Reial decret 2066/2008, de 12 de desembre."
Aplicació de subvencions a situacions anteriors a l'entrada en vigor d'aquesta Ordre:
a) Promoció d'habitatges amb protecció oficial de lloguer
Els promotors que van obtenir un préstec convingut comunicat al Ministeri de Foment abans de l'1 de gener de 2011 tenen dret a les subvencions que preveu el Decret 13/2010, de 2 de febrer.
Els promotors que han obtingut o obtinguin el preceptiu préstec convingut amb posterioritat a l'1 de gener de 2011 tenen dret a les subvencions que preveu el Decret 13/2010, de 2 de febrer, amb les adaptacions efectuades per aquesta Ordre.
b) Promoció d'allotjaments col·lectius protegits
Les actuacions que van ser objecte d'acord de la Comissió Bilateral de Seguiment abans de l'1 de gener de 2011 tenen dret a les subvencions que preveu el Decret 13/2010, de 2 de febrer.
Les actuacions que hagin estat o siguin objecte d'acord de la Comissió Bilateral de Seguiment amb posterioritat a l'1 de gener de 2011 tenen dret a les subvencions que preveu el Decret 13/2010, de 2 de febrer, amb les adaptacions efectuades per aquesta Ordre.
c) Promoció d'habitatges amb protecció oficial de venda
Els adquirents i adjudicataris d'habitatges amb protecció oficial destinats a la venda indicats a l'apartat 4 de la disposició transitòria primera del Reial decret 1713/2010 tenen dret a percebre l'ajut directe estatal a l'entrada (AEDE) que preveu l'article 30 del Decret 13/2010, de 2 de febrer.
Les subvencions a la promoció d'habitatges en règim de venda amb dret de superfície establertes a l'article 31 seran d'aplicació a promocions que hagin obtingut la qualificació provisional o definitiva amb anterioritat a la entrada en vigor d'aquesta Ordre, sempre que les transmissions del dret de superfície s'ajustin a les condicions establertes a l'article 20 del Decret 13/2010, de 2 de febrer, del Pla per al dret a l'habitatge del 2009-2012, amb les adaptacions efectuades per aquesta Ordre.
Barcelona, 27 de febrer de 2012